b'\n_START_ARTICLE_\nTaribo West\n_START_SECTION_\nKlubska kariera\n_START_PARAGRAPH_\nOsrednji branilec Taribo West je za\xc4\x8del svojo poklicno pot v tujini leta 1993 s francoskim prvoliga\xc5\xa1kim klubom AJ Auxerre pri legendarnem trenerju Guyu Rouxu . V tem \xc4\x8dasu je hitro postal eden klju\xc4\x8dnih igralcev kluba in reprezentance Nigerije. Njegovo najbolj uspe\xc5\xa1no obdobje je do\xc5\xbeivel v \xc4\x8dasu od 1997-1999, ko se je preselil iz Auxerre v italijanski Inter iz Milana. V prvem letu je bil \xc4\x8dlan zmagovite ekipe \xc4\x8drno-modrih ter postal zmagovalec pokala UEFA - danes liga Evropa v finalu proti SS Laziu iz Rima.To je bilo 6.maja 1998 na Parku princev v Parizu. Gole so dosegli \xc4\x8cilenec Zamorano v 5 pa Argentinec Zanetti v 60 ter Brazilec Ronaldo v 70.minuti ter Sinjemodre Rimljane premagali z 3:0.Tedaj je Taribo v 82.minuti tekme dobil tudi rde\xc4\x8d karton. Kot ITA podprvaki so v sezoni 98-99 sodelovali v ligi prvakov in v 1/4 finalu izgubil s kasnej\xc5\xa1imi Evropskimi klubskimi prvaki te sezone ekipo Rde\xc4\x8dih vragov iz Manchestra.Po sporu s trenerjem in ponudbah iz Newcastla,Ajaxa in Juventusa se je odlo\xc4\x8dil ostati v mestu mode in se presenetljivo pridru\xc5\xbeil rivalom v \xc4\x8drno-rde\xc4\x8di opravi.Za AC Milan je odigral le 4 tekme in dal 1 gol,bil je po\xc5\xa1kodovan in nesre\xc4\x8den v de\xc5\xbeeli pic in makaronov.Konec jeseni se je preselil na otok k ekipi Derby County v Premierleague.Nato je igral \xc5\xa1e za 1.FC Kaiserslautern v Nem\xc4\x8diji.Po SP in reprezentan\xc4\x8dni upokojitvi pa je pol leta bil brez kluba,ko je dobil je klic nem\xc5\xa1kega trenerskega strokovnjaka Lotharja Matth\xc3\xa4usa iz vrst \xc4\x8drno-belih iz Beograda. To je bila tudi njegova zadnja postaja na stari celini. Leta 2007 je podpisal pogodbo z FC Paykan v Teheranu, ki ga je sporazumno zapustil le po eni tekmi, zaradi nerednih prejemkov in osebnih razlogov.\n_START_SECTION_\nReprezentan\xc4\x8dna kariera\n_START_PARAGRAPH_\nPo odli\xc4\x8dnih igrah na Francoskih nogometnih zelenicah je leta 1994 Taribo pri\xc5\xa1el v prvo ekipo zlatih Orlov. Dve leti kasneje je sodeloval z njo na poletnih olimpijskih igrah, v katerih mu je uspelo osvojiti zlato medaljo. V predtekmovanju je bilo treba priznati poraz le Braziliji, vendar se je veselil naslednjemu krogu, saj so tri ekipe v skupini D imele \xc5\xa1est to\xc4\x8dk. V finalu so se sre\xc4\x8dali \xc5\xa1e z drugim mo\xc5\xa1tvom iz Ju\xc5\xbene Amerike. Proti Argentini pa so ohranili premo\xc4\x8d in zmagali z 3-2. Z reprezentanco je nato sodelovala \xc5\xa1e na svetovnem prvenstvu v Franciji leta 1998 in odigral 4 tekme.Ima tudi dve medalji z Afri\xc5\xa1kih prvenstev(CAF).Leta 2000,ko je v znanem januarskem terminu 22.prvenstvo \xc4\x8drne celine gostila prav Nigerija skupaj z Gano so sogostitelji klonili v finalu proti Kamerunu po streljanju enajstmetrovk,dve leti kasneje na 23.prvenstvu Afrike,ki ga je gostil Mali so osvojili bron,ko so v tekmi za 3 .mesto ugnali gostitelje z 2:1.Istega leta je kot klubski igralec nem\xc5\xa1kega 1.FC Kaiserslauterna igral \xc5\xa1e na 19. SP leta 2002, kjer je tudi v Japonskem mestu Ibaraki pred 34.000 gledalci zaklju\xc4\x8dil reprezentan\xc4\x8dno kariero na tekmi 2. kroga proti \xc5\xa0vedski 7.junija 2002,kar je bila njegova 6 tekma na Svetovnih prvenstvih in 41 za Nigerijo.Tedaj je igrala Nigerija v skupini F z \xc5\xa0vedsko(1-2),Anglijo(0-0) in Argentino (0-1) in od\xc5\xa1la domov le z eno to\xc4\x8dko kot zadnja v tej skupini.Edini gola na mundialu za Nigerijo je zabil tedaj 20 letni Julius Aghahowa.Takrat so se od reprezentan\xc4\x8dnega dresa poslovili \xc5\xa1tevilni zvezdniki tedanje reprezentance.'